《游雍熙寺》
宋代·李新

随身刀笔快投空，黄鹄凭君放出笼。
野马已飞樽俎外，白云端出笑谭中。
太平老将境三略，迟钝参军得五穷。
近日半聋并半哑，莫将佛法问庞公。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。